Diari Oficial de la Generalitat Valenciana


Sumari del DOGV 8137, del 28-09-2017 (2017/8454)

ORDRE 37/2017, de 26 de setembre, de la Conselleria d'Educació, Investigació, Cultura i Esport, per la qual es modifica l'Ordre 86/2016, de 21 de desembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2017/09/26/37/dof/vci/html**

### Dades del document

Número de DOGV
:   8137

Data del DOGV
:   28-09-2017

Secció del DOGV
:   I. DISPOSICIONS GENERALS

Número del document
:   2017/8454


Data del document
:   26-09-2017

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * legislació

ORDRE 37/2017, de 26 de setembre, de la Conselleria d'Educació, Investigació, Cultura i Esport, per la qual es modifica l'Ordre 86/2016, de 21 de desembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana. [2017/8454]  
  
  
  
PREÀMBUL  
  
Per l'Ordre 86/2016, de la Conselleria d'Educació, Investigació, Cultura i Esport, de 21 de desembre, es van aprovar les bases reguladores per a la concessió de subvencions del Programa per a la Promoció de la Investigació Científica, el desenvolupament tecnològic i la innovació en la Comunitat Valenciana.  
Per la Resolució de 25 de gener de 2017, de la Conselleria d'Educació, Investigació, Cultura i Esport, es van convocar per a l'exercici 2017, subvencions del Programa per a la Promoció de la Investigació Científica, el Desenvolupament Tecnològic i la Innovació a la Comunitat Valenciana.  
Com a resultat de la tramitació de les diferents subvencions al llarg d'aquest exercici es fa convenient modificar i perfeccionar alguns aspectes, no substancials, de la regulació de les disposicions generals de les subvencions i de les específiques d'algunes subvencions de determinats subprogrames del Programa per a la Promoció de la Investigació Científica, el Desenvolupament Tecnològic i la Innovació a la Comunitat Valenciana.  
Per tot això, d'acord amb el que estableix l'article 165 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; de conformitat amb la proposta de la directora general d'Universitat, Investigació i Ciència de data 28 de juny de 2017, emés un informe per l'Advocacia de la Generalitat, per la Intervenció Delegada i conforme amb el Consell Jurídic Consultiu de la Comunitat Valenciana; en virtut de les facultats que em confereix l'article 160.2.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Decret 155/2015, de 18 de setembre, del Consell, pel que s'aprova el Reglament orgànic i funcional de la Conselleria d'Educació, Investigació, Cultura i Esport,  
  
ORDENE  
  
Article únic. Articles modificats  
Es modifiquen els articles 3, 6, 11, 14, 15, 16, 18, 19, 20, 26, 28, 29, 35, 36, 43, 47, 49, 50, 54, 56, 60, 67, 75, 80, 85, 86, 89, 90, 95, 98, 99, 100, així com la disposició addicional segona de l'Ordre 86/2016, de la Conselleria d'Educació, Investigació, Cultura i Esport, de 21 de desembre per la qual s'aproven les bases reguladores per a la concessió de subvencions del Programa per a la promoció de la investigació científica, el desenvolupament tecnològic i la innovació en la Comunitat Valenciana que quedaran redactats conforme a l'annex.  
  
DISPOSICIÓ ADDICIONAL  
  
Única. Regla de no despesa pública  
L'aplicació i el posterior desenvolupament d'aquesta ordre no podrà tindre incidència pressupostària, sense perjudici de les possibles convocatòries que puguen resoldre's d'acord amb la consignació pressupostària que s'establisca en el corresponent exercici.  
  
DISPOSICIÓ TRANSITÒRIA  
  
Única. Efectes sobre els procediments ja iniciats  
Als procediments de concessió de subvencions ja iniciats a l'entrada en vigor d'aquesta ordre els serà aplicable l'Ordre 86/2016, de 21 de desembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions del Programa per a la Promoció de la Investigació Científica, el Desenvolupament Tecnològic i la Innovació a la Comunitat Valenciana.  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la seua publicació en el Diari Oficial de la Generalitat Valenciana.  
  
València, 26 de setembre de 2017  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
ANNEX  
Preceptes afectats per la modificació parcial de l'Ordre 86/2016, de 21 de desembre per la qual s'aproven les bases reguladores per a la concessió de subvencions del Programa per a la Promoció de la Investigació Científica, el Desenvolupament Tecnològic i la Innovació a la Comunitat Valenciana  
  
U  
En l'article 3, «Definicions», es modifiquen les lletres c i d i se n'inclouen cinc més amb la redacció següent:  
«c) Personal investigador amb centre d'investigació de destinació en un altre país: personal investigador que desenvolupe les seues funcions en matèria d'R+D+i i que tinga vinculació laboral amb un centre d'investigació radicat fora d'Espanya.»  
«d) Desequilibri per raons de gènere per àrees temàtiques de l'Agència Nacional d'Avaluació i Prospectiva (ANEP): aquest vindrà quantificat en cada convocatòria a través d'informació estadística procedent del Sistema Integrat d'Informació Universitària (SIIU).»  
«j) Investigacions en la frontera de coneixement: investigacions que puguen aportar resultats que suposen un avanç significatiu en el coneixement i susceptibles de generar nous paradigmes que possibiliten l'adopció de nous enfocaments i maneres de pensar, noves qüestions i plantejaments, que no són possibles en el marc de l'actual estat de la ciència. Amb aquestes investigacions, a més, s'hauran de generar idees radicalment noves que impulsen la innovació, la inventiva empresarial i afronten els reptes socials de la Unió Europea.»  
«k) Composició equilibrada de dones i homes: de conformitat amb el que disposa la disposició addicional primera la Llei orgànica 3/2007, de 22 de març, per a la igualtat efectiva de dones i homes, s'entendrà que hi ha composició equilibrada de dones i homes quan en el conjunt a què es referisca, les persones de cada sexe no superen el seixanta per cent ni siguen menys del quaranta per cent.»  
«l) Impacte normalitzat de la producció científica: indicador que mesura l'impacte de les publicacions de cada investigador basant-se en les cites rebudes i en relació amb el nombre mitjà de cites de la producció científica mundial en el mateix període i àrea temàtica.»  
«m) Situacions d'incapacitat temporal derivades de malalties greus: processos patològics susceptibles de ser patits per persones adultes que estiguen previstos en l'annex del Reial decret 1148/2011, de 29 de juliol, per a l'aplicació i desenvolupament, en el sistema de la Seguretat Social, de la prestació econòmica per atenció de menors afectats per càncer o una altra malaltia greu i acreditat mitjançant certificat mèdic.»  
  
«n) Situacions derivades de la violència de gènere: aquelles que pateixen les dones d'acord amb la definició de l'article 2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, com a conseqüència de la tipologia que arreplega l'article 3 del mateix text legal, i que haurà d'acreditar-se d'acord amb l'article 9 de la Llei mencionada.»  
  
  
Dos  
La lletra k de l'apartat 3 de l'article 6, «Obligacions de les persones beneficiàries», queda redactada de la manera següent:  
«k) Acceptar la seua inclusió en la llista pública d'operacions que s'arreplega en l'article 115.2 del Reglament (UE) núm. 1303/2013 del 17 de desembre de 2013.»  
  
Tres  
L'apartat 3 de l'article 11, «Quantia de la subvenció o criteris per a la seua determinació», queda redactat de la manera següent:  
«3. En cas de subvencions cofinançades amb fons europeus i si concorre el supòsit que s'estableix en l'article 14 del Reglament (UE) núm. 1304/2013, que les subvencions que es beneficien d'una ajuda pública no superen individualment els 50.000 euros, la determinació de l'import de la subvenció es calcularà segons barems estàndard de costos unitaris o bé imports a un tant alçat, d'acord amb el que preveu l'article 67.1. I 5 del Reglament (UE) núm. 1303/2013.»  
  
Quatre  
Els apartats 3, 7 i 8 de l'article 14, «Presentació de sol·licituds», queden redactats de la manera següent:  
«3. Les persones que no utilitzen la firma electrònica avançada remetran telemàticament la seua sol·licitud i tota la documentació requerida. La sol·licitud s'imprimirà i amb totes les firmes originals es presentarà en el lloc i termini que establisca la convocatòria.»  
«7. En totes les convocatòries, excepte que es preveja una altra cosa en alguna, les sol·licituds hauran de comptar amb la firma de la persona que tinga la representació legal de l'entitat en matèria d'investigació i de la persona sol·licitant. La firma de la persona que tinga la representació legal de l'entitat podrà acreditar-se mitjançant la relació firmada de totes les sol·licituds que es presenten per a cada convocatòria.»  
  
Amb les dues firmes s'autoritza i autentifica el contingut de la sol·licitud i de tota la documentació que es presente per a concórrer en la corresponent convocatòria, sense perjudici de les actuacions de comprovació que sobre aquelles puga requerir l'òrgan instructor.  
«8. Només s'admetrà una sol·licitud per persona o investigadora principal en una mateixa convocatòria per a cada una de les subvencions establides en el títol II de la present ordre, llevat que s'especifique una altra cosa. A més, en les subvencions del subprograma per a la consolidació i enfortiment de projectes i grups d'R+D+i, una mateixa persona investigadora no podrà formar part de més d'un grup d'investigació de què sol·liciten aquestes ajudes en una mateixa convocatòria.»  
  
Cinc  
En article 15, «Requisits i mèrits», es modifica l'apartat 1 i se n'inclou un més amb la redacció següent:  
«1. Tots els requisits que es requerisquen per a poder sol·licitar cada una de les subvencions hauran de reunir-se a la finalització del termini de presentació de sol·licituds i mantindre's durant el termini sol·licitat d'execució de l'actuació, llevat que en el títol II s'especifique un altre termini.»  
«4. En aquelles subvencions que prevegen com a requisit que el sol·licitant haja obtingut una determinada titulació en un període màxim d'anys amb anterioritat a la convocatòria, el període mencionat s'ampliarà en un any per cada permís gaudit de maternitat o paternitat -d'acord amb les situacions protegides que s'arrepleguen en el règim general de la Seguretat Social-, o per l'atenció a persones en situació de dependència -d'acord amb el que disposa la Llei 39/2006, de 14 de desembre-; o per situació d'incapacitat temporal derivada d'una malaltia greu o una situació física o psicològica derivada de violència de gènere, durant el període mencionat.»  
  
Sis  
L'apartat 2 de l'article 16, «Instrucció del procediment», queda redactat de la manera següent:  
«2. Si la documentació aportada fóra incompleta, es requerirà, a través del servidor d'informació de la conselleria que tinga la competència en matèria de política científica i investigació, o per qualsevol mitjà que permeta tindre constància de la seua recepció per l'interessat, a les entitats o persones sol·licitants perquè, en el termini de 10 dies esmenen la falta o acompanyen els documents preceptius, amb advertència que si no ho fan se les considerarà desistides de la seua sol·licitud, d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques (LPAC) mitjançant una resolució de la Direcció General d'Universitat, Investigació i Ciència, declarant-los desistits per aquest motiu, de conformitat amb el que preveu l'article 21.1 de l'esmentada llei. Addicionalment, també podrà comunicar-se la incidència per correu electrònic.»  
  
  
Set  
L'apartat 3 de l'article 18, «Criteris de valoració de sol·licituds», queda redactat de la manera següent:  
«3. En cas de ser necessària l'aplicació de criteris de gènere per a dirimir el desempat entre les sol·licituds, tindran prioritat les persones sol·licitants o investigadores principals el sexe de les quals es trobe menys representat en la seua àrea de coneixement. Per a fer-ho, es tindrà en compte la relació de les àrees temàtiques de l'ANEP que presenten més desequilibri de gènere, per a la qual cosa en cada una les convocatòries s'oferiran les últimes dades disponibles procedents del Sistema Integrat d'Informació Universitària.»  
  
Huit  
L'apartat 1 de l'article 19, «Proposta de resolució», queda redactat de la manera següent:  
«1. La comissió avaluadora, d'acord amb els criteris establits per a l'avaluació, elevarà a la persona titular de la direcció general competent en matèria de política científica i investigació una proposta de resolució definitiva, en què s'assenyalarà el resultat de l'avaluació efectuada mitjançant una relació prioritzada de les sol·licituds per puntuació obtinguda i per la quantia de la subvenció i, si és el cas, la llista de reserva per a cobrir les renúncies que es produïsquen. No caldrà establir l'orde de prelació mencionat quan el crèdit consignat siga suficient per a atendre a totes les sol·licituds que es presenten i que complisquen es requisits exigits.»  
  
Nou  
L'apartat 2.a i l'apartat 3 de l'article 20, «Resolució», queden redactats de la manera següent:  
«2.a) La relació de sol·licituds a les quals es concedeix la subvenció, amb indicació de la puntuació que s'haja obtingut en el procés d'avaluació; així com, si és el cas, una llista de reserva amb la puntuació obtinguda, per a cobrir les renúncies que es produïsquen; i finalment, la relació de sol·licituds amb desestimació expressa. En el cas que la resolució de concessió considere la incorporació de sol·licituds de la llista de reserva per a la substitució de possibles renúncies, el període de gaudi de la subvenció serà el que reste fins a completar el període concedit inicialment per a la subvenció.»  
«3. La resolució del procediment es notificarà a les persones interessades d'acord amb el que preveu l'article 40 i següents de la LPAC i amb la Llei 3/2010, de 5 de maig, de la Generalitat, d'administració electrònica de la Comunitat Valenciana, mitjançant la publicació en la pàgina web abans mencionada. Aquesta publicació substituirà la notificació de conformitat amb el que preveu l'article 43 de la LPAC. Als efectes del que disposa l'article 18 de la Llei general de subvencions, la resolució es publicarà també en el Diari Oficial de la Generalitat Valenciana.»  
  
Deu  
La lletra b de l'apartat 2 de l'article 26, «Persones beneficiàries i sol·licitants», queda redactada de la manera següent:  
«b) Estar en possessió d'un títol expedit per una universitat espanyola o estrangera de llicenciatura, arquitectura, enginyeria, grau, arquitectura tècnica, enginyeria tècnica o diplomatura, en els tres anys anteriors a la data de publicació de la convocatòria.  
  
Onze  
Les lletres a de l'apartat 1 i g de l'apartat 2 de l'article 28, «Obligacions dels beneficiaris», queden redactades de la manera següent:  
«a) Formalitzar, un contracte laboral, preferentment, d'acord amb l'article 21 de la Llei 14/2011, de la ciència, la tecnologia i la innovació, i remetre'n una còpia a l'òrgan instructor en el termini d'un mes de la formalització d'aquest. En el contracte s'haurà d'assenyalar el cofinançament pel Fons Social Europeu. Així mateix figurarà l'emblema de la Unió Europea i el lema «El Fons Social Europeu inverteix en el teu futur».  
«g) Fer pública la circumstància d'haver-hi rebut finançament de la Generalitat i del Fons Social Europeu en les publicacions, ponències, participacions en congressos i altres activitats de difusió científica durant el període de gaudi de la subvenció. Així mateix figurarà l'emblema de la Unió Europea i el lema «El Fons Social Europeu inverteix en el teu futur.»  
  
Dotze  
L'apartat 2 de l'article 29, «Seguiment científic de les subvencions», queda redactat de la manera següent:  
«2. Si com a resultat del seguiment assenyalat, o en el transcurs de l'anualitat de vigència de la subvenció, hi haguera una valoració negativa del rendiment de la persona investigadora contractada, amb l'expedient previ corresponent i amb audiència a la persona interessada, que determine l'incompliment de les condicions imposades amb motiu de la concessió, de conformitat amb el que estableix l'article 17.3.N de la Llei 38/2003, de 17 de novembre, general de subvencions, es deixarà sense efecte aquesta subvenció i se'n reduirà l'import en la quantia corresponent a les anualitats següents. Si prèviament a la qualificació negativa de l'activitat investigadora s'haguera abonat la quantia corresponent a un any de contracte, caldrà que es reintegre des de la data en què es produïsca la resolució de la revocació de l'ajuda.»  
  
  
Tretze  
L'apartat 2 de la lletra c de l'article 35, «Criteris objectius de valoració de les sol·licituds», queda redactat de la manera següent:  
«c) Fins a 10 punts: historial científic tècnic de la persona investigadora del centre d'acollida.»  
  
Catorze  
En l'apartat 1 de l'article 36, «Obligacions de les persones beneficiàries», s'hi inclouen dues lletres més amb la redacció següent:  
«e) A la finalització de l'estada, i en el termini que establisca la convocatòria, es presentarà la següent documentació amb firmes originals:  
  
- Informe del treball dut a terme que continga els resultats que s'hi han obtingut i en què es faça constar la conformitat de la persona investigadora responsable del centre de destí.  
- Certificat de l'estada, emés per la persona investigadora responsable del centre de destinació, en què consten la data d'inici i de fi de l'estada.»  
«f) Fer pública la circumstància d'haver-hi rebut finançament de la Generalitat i del Fons Social Europeu en les publicacions, ponències, participacions en congressos i altres activitats de difusió científica durant el període de gaudi de la subvenció.»  
  
Quinze  
Els apartats 1 i 2 de l'article 43, «Seguiment científic», queden redactats de la manera següent:  
«1. L'òrgan instructor efectuarà anualment el seguiment científic del treball desenvolupat per la persona investigadora contractada de la subvenció, per a la qual cosa l'entitat beneficiària haurà de presentar, el mes de novembre de cada anualitat, un informe de la persona investigadora responsable del projecte en què s'avalue el treball que ha dut a terme i la necessitat que continue en el projecte. A aquest informe s'adjuntarà una memòria de la persona contractada que continga el treball portat a cap, així com qualsevol altra activitat que haja exercit; i un informe que incloga les tasques que ha d'efectuar durant l'anualitat següent.»  
«2. Si com a resultat del seguiment assenyalat, o en el transcurs de l'anualitat de vigència de la subvenció, hi ha una valoració negativa del rendiment de la persona investigadora contractada, amb l'expedient previ corresponent i amb audiència a la persona interessada, que determine l'incompliment de les condicions imposades amb motiu de la concessió, de conformitat amb el que estableix l'article 17.3.N de la Llei 38/2003, de 17 de novembre, general de subvencions, es deixarà sense efecte aquesta ajuda i se'n reduirà l'import en la quantia corresponent a les anualitats següents. Si prèviament a la qualificació negativa de l'activitat investigadora s'haguera abonat la quantia corresponent a un any de contracte, caldrà que es reintegre des de la data en què es produïsca la resolució de la revocació de l'ajuda.»  
  
Setze  
L'apartat 2 de l'article 47, «Persones beneficiàries i sol·licitants», queda redactat de la manera següent:  
«2. Podran ser sol·licitants totes les persones que en finalitzar el termini de presentació de sol·licituds establit en la convocatòria corresponent, reunisquen tots dels requisits següents:  
«a) Haver obtingut el títol de doctorat, en els tres anys anteriors a la data de publicació de la convocatòria. O haver efectuat el depòsit de la tesi per a fer-ne la defensa. En aquest supòsit, la persona sol·licitant haurà de presentar en el termini de dos mesos des de la data de finalització de presentació de sol·licituds, el seu títol de doctorat, document que en certifique el pagament de taxes per a l'expedició, o document que acredite la defensa i l'aprovació de la tesi doctoral.  
Les persones que s'hagen dedicat a l'atenció i a la cura de fills menors de sis anys en els quatre anys anteriors a l'obtenció del títol de doctorat, la data d'obtenció del títol s'ampliarà fins als sis anys anteriors a la data de publicació de la convocatòria.  
b) No haver sigut la persona sol·licitant beneficiària d'aquestes ajudes en convocatòries anteriors.»  
  
Dèsset  
La lletra a de l'apartat 1, i la inclusió d'una nova lletra a l'apartat 2 de l'article 49, «Obligacions de les persones beneficiàries i de les persones contractades», queden redactades de la manera següent:  
«a) Formalitzar un contracte laboral a temps complet. Els centres enviaran una còpia dels contractes a l'òrgan instructor en el termini d'un mes des que es formalitzen. En el contracte s'haurà d'indicar el cofinançament pel Fons Social Europeu. Així mateix figurarà l'emblema de la Unió Europea i el lema «El fons Social Europeu inverteix en el teu futur».  
«h) Fer pública la circumstància d'haver-hi rebut finançament de la Generalitat i del Fons Social Europeu en les publicacions, ponències, participacions en congressos i altres activitats de difusió científica durant el període de gaudi de la subvenció. Així mateix figurarà l'emblema de la Unió Europea i el lema «El Fons Social Europeu inverteix en el teu futur.»  
  
Díhuit  
En l'article 50, «Seguiment científic de les subvencions», s'inclou un tercer apartat amb la redacció següent:  
«3. Si com a resultat del seguiment assenyalat en l'apartat primer o en el transcurs de l'anualitat de vigència de la subvenció, hi haguera una valoració negativa del rendiment de la persona investigadora contractada, amb l'expedient previ corresponent i amb audiència a la persona interessada, que determine l'incompliment de les condicions imposades amb motiu de la concessió, de conformitat amb el que estableix l'article 17.3.n de la Llei 38/2003, de 17 de novembre, general de subvencions, es deixarà sense efecte l'ajuda i es reduirà l'import de la subvenció en la quantia corresponent a les anualitats següents. Si prèviament a la qualificació negativa de l'activitat investigadora, s'haguera abonat la quantia corresponent a un any de contracte caldrà reintegrar-la des de la data en què es produïsca la resolució de la revocació de l'ajuda.»  
  
  
Dènou  
L'apartat 1 de l'article 54, «Objecte i característiques de les ajuda», queda redactat de la manera següent:  
«1. L'objecte d'aquestes subvencions és el cofinançament de la contractació laboral vigent en cada anualitat, del personal investigador doctor en el marc del Subprograma Ramón i Cajal, per part de centres d'investigació de la Comunitat Valenciana. Les subvencions es destinaran a finançar fins al 50 % del cost del contracte no finançat pel Subprograma Ramón i Cajal. En el cas que la normativa reguladora de les ajudes del Programa o Subprograma Ramón i Cajal permeta a les entitats beneficiàries prorrogar els contractes formalitzats a l'empara de convocatòries anteriors, es podrà, després d'atendre les sol·licituds amb finançament estatal vigent, i condicionat a l'existència de crèdit suficient, cofinançar fins a un 25 % del cost total del contracte de les pròrrogues que se sol·liciten.»  
  
Vint  
L'apartat 1 de l'article 56, «Criteris objectius de valoració de les sol·licituds», queda redactat de la manera següent:  
«1. La comissió avaluadora comprovarà el compliment dels requisits de les sol·licituds que s'hagen presentat i elaborarà una proposta de resolució amb indicació del nombre de persones investigadores per cada centre, així com el cost que s'ha de cofinançar dels contractes subscrits i prorrogats en el Subprograma Ramón i Cajal.»  
  
Vint-i-u  
La lletra c de l'article 60, «Criteris objectius de valoració de les sol·licituds», queda redactada de la manera següent:  
«c) Alineació del projecte als eixos prioritaris de desenvolupament i objectius específics de la RIS 3 CV (20 %).»  
  
Vint-i-dos  
L'apartat 7 de l'article 65, «Objecte i característiques de l'ajuda», queda redactat de la manera següent:  
«7. En cas que durant el període d'execució del projecte la persona investigadora principal acredite el gaudi d'un permís derivat de maternitat o paternitat -d'acord amb les situacions protegides que es recullen en el règim general de la Seguretat Social o en cas d'atenció a persones en situació de dependència, d'acord amb el que disposa la Llei 39/2006, de 14 de desembre, es podrà sol·licitar un reajustament dels crèdits durant el període d'execució del projecte, que el podrà autoritzar l'òrgan que el concedeix.»  
  
Vint-i-tres  
La lletra c l'article 67, «Criteris objectius de valoració de les sol·licituds», queda redactada de la manera següent:  
«c) Alineació del projecte amb els eixos prioritaris i objectius específics de la RIS 3 - CV (30 %).»  
  
Vint-i-quatre  
Els apartats 2 i 4 de l'article 75, «Persones sol·licitants i incompatibilitats i persones beneficiàries», queden redactats de la manera següent:  
  
«2. Les actuacions subvencionades s'executaran per grups d'investigació dirigits per un investigador principal, que actuarà com a sol·licitant de la subvenció. El grup d'investigació estarà format, com a mínim, per tres persones investigadores amb vinculació funcionarial, estatutària o contractual amb un centre d'investigació i en servei actiu, i que han de mantindre aquesta vinculació durant el temps de vigència de l'ajuda. La persona que tinga la condició d'investigadora principal haurà de tindre formalitzada la seua vinculació amb l'entitat beneficiària i haver obtingut el títol de doctor com a màxim en els huit anys anteriors que es produïsca la convocatòria d'aquestes subvencions. En el cas que la persona investigadora principal estiga en possessió de més d'un doctorat, aquest requisit es referirà al primer dels doctorats obtinguts.  
  
A més, almenys un altre membre del grup, haurà de posseir el títol de doctor.»  
«4. Cap membre del grup, incloent l'investigador principal, podrà formar part d'altres grups d'investigació amb finançament vigent a càrrec de convocatòries de la conselleria competent en matèria de política científica i investigació per al foment de grups d'investigació emergents, consolidables o del Programa Prometeu.»  
  
Vint-i-cinc  
Els apartats 3.b 3.c i 4.b de l'article 80, «Persones sol·licitants i incompatibilitats i persones beneficiàries», queden redactades de la manera següent:  
«3.b) Tindre reconeguts, o si és el cas avaluats positivament, un mínim de dos trams d'avaluació de l'activitat investigadora per la Comissió Nacional d'Avaluació de l'Activitat Investigadora (CNEAI) o per l'AVAP o haver finalitzat com a investigador principal un mínim de dos projectes d'R+D+i amb duració mínima, cada un d'ells, de dos anys del Pla nacional o estatal d'R+D+i o del programa marc de la Unió Europea o programa internacional que puga preveure la convocatòria corresponent o haver finalitzat com a investigador principal, o com a beneficiari a nivell individual, un projecte finançat per l'European Research Council (ERC).»  
«3.c) No formar part d'altres grups amb finançament vigent a càrrec de convocatòries de la conselleria competent en matèria de política científica i investigació per al foment de grups d'investigació emergents, consolidables o del Programa Prometeu.»  
«4.b) No formar part d'altres grups amb finançament vigent a càrrec de convocatòries de la conselleria competent en matèria de política científica i investigació per al foment de grups d'investigació emergents, consolidables o del Programa Prometeu.»  
  
Vint-i-sis  
Els apartats 3.a, 3.b i 4.c de l'article 85, «Persones sol·licitants i incompatibilitats i persones beneficiàries», queden redactats de la manera següent:  
«3.a) Tindre formalitzada la seua vinculació funcionarial, estatutària o contractual amb l'entitat beneficiària i estar en possessió del títol de doctor.»  
«3.b) Tindre reconeguts, o si és el cas avaluats positivament, un mínim de tres trams d'avaluació de l'activitat investigadora per la Comissió Nacional d'Avaluació de l'Activitat Investigadora (CNEAI) o per l'AVAP, haver finalitzat com a investigador principal un mínim de tres projectes d'R+D+i amb duració mínima, cada un d'ells, de dos anys del Pla nacional d'R+D+i o del programa marc de la Unió Europea o programa internacional que puga preveure la convocatòria corresponent, o que la seua producció científica, durant el període que dispose la respectiva convocatòria, tinga un impacte normalitzat de la producció científica superior a 1,5 respecte del valor mitjà mundial.»  
«4.c) El grup d'investigació haurà d'acreditar entre tots els seus membres (exclòs l'investigador principal) una mitjana de dos trams d'avaluació de l'activitat investigadora reconeguts, o si és el cas avaluats positivament, per la CNEAI o per l'AVAP o de dos projectes d'R+D+i finalitzats com a investigadors principals amb duració mínima, cadascun d'ells, de dos anys, del Pla nacional d'R+D+i o del programa marc de la Unió Europea o programa internacional que puga preveure la convocatòria corresponent. A aquests efectes, demostrar i acreditar un impacte normalitzat de la producció científica superior a 1,3 respecte del valor mitjà mundial, durant el període que dispose la convocatòria respectiva o tindre concedit o haver finalitzat com a investigador principal o com a beneficiari a nivell individual, un projecte finançat per l'European Research Council (ERC) es considerarà equivalent a tindre reconeguts o avaluats positivament dos trams d'activitat investigadora per la CNEAI o per l'AVAP o dos projectes d'R+D+i finalitzats com a investigadors principals amb duració mínima, cadascun d'ells, de dos anys, del Pla nacional d'R+D+i o del programa marc de la Unió Europea.»  
  
Vint-i-set  
L'apartat 1.c de l'article 86, «Criteris objectius de valoració de la subvenció», queda redactat de la manera següent:  
«c) Grup d'investigació (40 %), es valorarà a aquest efecte:  
c.1) la rellevància de l'investigador principal (producció científica, direcció de projectes d'investigació o la capacitat formativa de personal investigador), fins a 15 punts;  
c.2) interdisciplinarietat del grup demostrada a través de projectes conjunts amb altres centres d'investigació de prestigi internacional i publicacions en els últims 3 anys, fins a 10 punts;  
c.3) trajectòria internacional del grup d'investigació: es valorarà si en els últims cinc anys algun dels seus membres ha presentat propostes en convocatòries del Programa marc d'R+D+i de la Unió Europea (Horitzó 2020) o programa internacional que puga preveure la convocatòria corresponent que hagen superat alguna de les fases del procés d'avaluació, fins a 15 punts.»  
  
Vint-i-huit  
La lletra a de l'apartat 3 de l'article 89, «Objecte i característiques de la subvenció», queda redactada com segueix:  
«a) Despeses de contractació de personal vinculat al projecte: de la persona sol·licitant de l'ajuda en el cas que no mantinga vinculació laboral amb cap centre d'investigació de la Comunitat Valenciana o del personal tècnic de suport i personal investigador de caràcter predoctoral associat al projecte.»  
  
Vint-i-nou  
Els apartats 2 i 3 de l'article 90, «Persones beneficiàries i sol·licitants», queden redactats de la manera següent:  
«2. Podrà sol·licitar aquestes subvencions el personal investigador que haja obtingut el títol de doctor en els set anys anteriors que es produïsca la convocatòria.»  
« 3. A més del que disposa l'apartat anterior, el sol·licitant ha de reunir un dels requisits següents:  
a) Tindre l'aval d'una persona investigadora que haja rebut un Premi Jaume I o un altre guardó de referència nacional o internacional que puga preveure la convocatòria respectiva. No es podrà avalar més d'una persona sol·licitant en una mateixa convocatòria.»  
b) Tindre vinculació funcionarial, estatutària o contractual amb categoria de doctor en un centre d'excel·lència Severo Ochoa o unitat d'excel·lència María de Maeztu de la Comunitat.»  
  
Trenta  
L'apartat 2 de l'article 95, «Objecte i característiques de la subvenció», queda redactat de la manera següent:  
«2. La subvenció podrà tindre una duració d'una o de dues anualitats en funció de la data de finalització del termini de presentació de sol·licituds de la convocatòria europea. En el cas que l'activitat s'exercisca durant dues anualitats, la determinació de l'import de la subvenció per a cada anualitat pressupostària s'establirà en la resolució de concessió, segons el cronograma de desenvolupament de les activitats necessàries per a la preparació de la sol·licitud.  
L'import màxim de les subvencions, que serà el mateix independentment de si la duració és anual o biennal, s'establirà en les convocatòries segons les modalitats de participació següents:  
a) Projectes en què el grup sol·licitant participe a títol individual o com a soci;  
b) Projectes en què el grup sol·licitant participe com a líder de la proposta;  
c) Projectes en què participe una persona investigadora en les ERC Starting Grants o Consolidator Grants.»  
  
Trenta-u  
L'apartat 2 de l'article 98, «Objecte i característiques de la subvenció», queda redactat de la manera següent:  
«2. Els esdeveniments han de:  
a) Celebrar-se a la Comunitat Valenciana,  
b) Tindre caràcter internacional, és a dir, que tant en el comité científic com entre les persones ponents i conferenciants figure personal investigador amb centre d'investigació de destí en un altre país.  
  
c) Disposar d'un comité científic amb una composició equilibrada d'homes i dones segons el que disposa l'article 3.k d'aquesta orde. No obstant, en aquelles àrees temàtiques de l'ANEP en què existisca un desequilibri important de gènere, de manera que el sexe menys representat no arribe al 25 % de representació, com a mesura d'acció positiva s'entendrà que es compleix aquest requisit quan la representació de les dones en el comité siga superior al 60 per cent. Així mateix, i en atenció a les dificultats especials, en aquestes àrees temàtiques de l'ANEP, per a complir amb la presència equilibrada de dones i homes en el comité científic, les unitats d'igualtat dels centres d'investigació o entitats amb funcions equivalents en matèria d'igualtat, podran emetre informe motivat sobre l'excepcionalitat d'aquesta circumstància. La representació de gènere en les diferents àrees temàtiques de l'ANEP figurarà en cada convocatòria d'aquestes ajudes que es realitze.  
  
  
Trenta-dos  
L'article 99, «Persones beneficiàries i sol·licitants», queda redactat de la manera següent:  
«1. Les entitats beneficiàries d'aquestes subvencions seran els centres d'investigació de la Comunitat Valenciana.  
2. Podrà sol·licitar aquestes subvencions com a responsables de la seua execució, el personal investigador doctor amb vinculació funcionarial, estatutària o contractual amb l'entitat beneficiària, que haurà de mantindre durant el període d'execució de la subvenció.»  
  
Trenta-tres  
L'apartat 1 de l'article 100, «Criteris objectius de valoració de les sol·licituds», queda redactat de la manera següent:  
«1. Les sol·licituds seran avaluades segons els criteris i barem següents:  
a) La qualitat i la rellevància científica de l'activitat que es proposa. En aquest apartat es valorarà que la temàtica estiga alineada amb l'Estratègia Europa 2020 i els seus reptes socials (40 %).  
1. Fins a 25 punts: qualitat i rellevància científica de l'activitat que es proposa.  
2. Fins a 15 punts: alineació de la temàtica del projecte proposat amb l'Estratègia Europa 2020 i els seus reptes socials.  
b) Projecció internacional de l'activitat (20 %).  
c) La trajectòria científica de l'investigador responsable en l'àrea de coneixement de l'activitat proposada (20 %).  
d) Composició equilibrada de dones i homes en la relació de ponents (20 %). Per a la valoració d'aquest apartat la persona sol·licitant aportarà la relació de ponents que participarà en l'esdeveniment i en el cas que la composició siga equilibrada de dones i homes i segons el que disposa l'article 3.k d'aquesta orde, s'aportarà el compromís de mantindre-la durant la vigència de l'ajuda.  
Per a aquelles àrees temàtiques de l'ANEP en què la presència de les dones no arribe a un 25 %, s'entendrà que també hi ha composició equilibrada si la presència de dones en el conjunt de ponents supera el 60 %. En aquest cas, la persona sol·licitant aportarà un compromís que aquesta composició es mantindrà durant la vigència de l'ajuda.  
  
Quan no siga possible la concreció dels ponents el sol·licitant reflectirà aquesta circumstància i, si és el cas, podrà aportar un compromís que la relació de ponents serà equilibrada durant la celebració de l'esdeveniment.»  
  
Trenta-quatre  
La disposició addicional segona, «Abast plurianual de les subvencions», queda redactada de la manera següent:  
«D'acord amb el que estableix l'article 16 de la Llei 2/2009, de 14 d'abril, de la Generalitat, de coordinació del sistema valencià d'investigació científica i desenvolupament tecnològic, tindran abast plurianual les subvencions regulades en aquesta ordre corresponents a les seccions 1.a, 3.a, 4.a i 6.a del capítol I del títol II; a les seccions 1.a, 2.a, 3.a i 4.a del capítol II del títol II, i a la secció 1a del capítol III del títol II. La resolució d'aquestes establirà l'import per a cadascuna de les anualitats de vigència de la subvenció respectiva, i estarà condicionat als crèdits que amb aquesta finalitat es consignen en cada anualitat en els pressupostos de la Generalitat.»


Còpia Permalink ELI